屈堅斯爭最佳球員 借Taylor Swift拉票
2024年05月12日 20:00
東網電視
更多新聞短片
屈堅斯今季出色表現獲一致肯定。(Getty Images)
阿士東維拉今季表現出色，大有機會出戰來季歐聯，英格蘭前鋒奧尼屈堅斯無疑係最大功臣，佢最近入圍英超年度最佳球員候選名單，呢個獎項部份得分係由球迷投票，屈堅斯女友日前竟然借美國天后歌手Taylor Swift拉票，認真特別。
屈堅斯入圍消息公布後，有球迷走去Taylor Swift社交網宣傳：「Swift嘅粉絲們，屈堅斯都係Swift嘅超級擁戴，每朝都聽佢嘅新歌，屈堅斯有份提名英超最佳球員，請入去下面連結投票支持佢！」呢段拉票留言，之後獲屈堅斯女友Ellie Anderson轉發，「官方」認證呢次拉票行動。
屈堅斯今季大爆發，各項賽事有24個入波同12次助攻，不過佢喺英超年度最佳球員競選面對強烈競爭，對手包括菲爾科頓、艾寧夏蘭特、馬田奧迪加特、迪格蘭賴斯、高爾彭馬、阿歷山大伊沙克同華基爾雲迪積克。